kardosdrur/scandi-wiki huggingface dataset:
Advisory board

Et advisory board er en gruppe, som giver ikke-bindende strategisk rådgivning til ledelsen af en virksomhed, organisation eller forening.

Et advisory board kan derfor minde om en bestyrelse, og bliver derfor ofte beskrevet ud fra, hvad det ikke er i forhold til en bestyrelse: Et advisory board har ikke det juridiske ansvar for virksomheden og har ikke magten til at tage beslutninger. Og det er jo naturligt, at magten følger ansvaret og omvendt. Det har den væsentlige konsekvens, virksomhedslederen via et advisory board kan få strategisk rådgivning og sparring, men ikke afgiver beslutningsmagten. Derfor bliver advisory boards ofte bruge af mindre og mellemstore virksomheder (SMV'er) og af ejerledere, som ønsker sparringen, men som ikke føler sig klar til at afgive magten over virksomheden til en bestyrelse.

Man ser også advisory boards blive brugt som supplement til en bestyrelse. Netop på grund af bestyrelsens juridiske ansvar, kan bestyrelsesarbejdet blive tungt og formelt, og selv meget store virksomheder kan vælge at have et advisory board at sparre med om strategien - som så efterfølgende skal formelt vedtages i bestyrelsen.

Et advisory board består typisk af 4-6 personer, men kan være både flere og færre. Det vigtigste er, at de har kompetencer, som supplerer og komplementerer virksomhedslederens i forhold til de strategiske udfordringer, virksomheden står overfor. Derfor vælges medlemmerne af advisory boardet typisk for 1-2 år ad gangen, hvorefter virksomhedslederen tager stilling til, om behovet for kompetencer har ændret sig og om hun/han derfor skal udskifte et medlem for at få andre kompetencer ind.

Ledelse
Thomas Christiansen (fodboldspiller, født 2001)

Thomas Albert Christiansen (født 19. april 2001) er en dansk fodboldspiller, der spiller for Vendsyssel FF.

Klubkarriere 
Christiansen spillede i Hjørring IF, inden han som U/14-spiller / 13-årig skiftede til AaB.

AaB 
Han blev i juli 2020 indlemmet i AaB's førsteholdstrup.

Han fik sin debut i Superligaen under mesterskabsslutspillet, der var afslutningen på 2019-20-sæsonen, den 26. juli 2020, da han blev skiftet ind i det 85. minut som erstatning for Patrick Olsen i en 1-2-sejr ude over FC Midtjylland. I efteråret 2020 spillede han en enkelt kamp i en 1-0-sejr hjemme over AC Horsens, hvor han blev skiftet ind i slutningen af kampen.

Vendsyssel FF 
Den 25. januar 2021 blev det offentliggjort, at han skiftede hjem til Vendsyssel FF, hvor han skrev under på en aftale gældende frem til 30. juni 2024. Begrundelsen for skiftet var, at der var for hård konkurrence i det centrale forsvar, og at vejen til spilletid derfor var for lang.

Referencer

Eksterne henvisninger 

Fodboldspillere fra Danmark
Fodboldspillere fra Vendsyssel F.F.
Fodboldspillere fra AaB
Internationale UCI-kalender for damer 2021

Den internationale UCI-kalender for damer 2021 (officielt: UCI Women's Road World Rankings) er den 16. udgave af UCI-kalenderen for damer. Der var fra starten planlagt 81 løb, men af flere grunde, primært coronaviruspandemien blev flere aflyst. Løbene er niveauet under UCI Women's World Tour 2021.

Danske sejre

Andre konkurrencer

Kalender

Se også 
 UCI Women's World Tour 2021

Referencer

Eksterne henvisninger 
 UCIs officielle websted
 Kalenderen på procyclingstats.com
Marc Lüders

Marc Lüders (født 1963 i Hamborg) er en tysk billedkunstner.

Biografi 

I 1986 blev han uddannet fra Fachhochschule für Gestaltung i Hamborg og 1994 i antropologi og filosofi i Mainz. I 2002 fik han arbejdslegat af Deutschen Akademie Rom, Villa Massimo, Casa Baldi i Olevano Romano. Siden 2005 underviser han i maleri på Hochschule für Angewandte Wissenschaften og er siden 2009 medlem af Freie Akademie der Künste i Hamborg.

Udstillinger (udvalg) 

Han har bl.a. udstillet på Hamburger Kunsthalle (2001, 2011), Kunsthalle Bern (2001), Museum of Contemporary Photography Chicago (2005), Wilhelm-Hack-Museum Ludwigshafen (2005), Dortmunder Kunstverein (2006), Kunsthalle Villa Kobe – Halle an der Saale (2003), DZ Bank Kunstsammlung Frankfurt (2013), The Brno House of Art Brünn (2007), Kunstmuseum Bochum (2014), Märkisches Museum Witten (2017), Levy Galerie Hamborg (2003, 2008, 2015), pablo's birthday gallery New York (2007, 2008, 2012), alexanderlevy Galerie Berlin (2010, 2013, 2016), Galerie Mathias Güntner Hamborg (2013)

Samlinger 
 Museum of Contemporary Photography, Chicago
 Nord/LB Hannover
 DZ Bank Kunstsammlung, Frankfurt am Main
 The New York Public Library

Udgivelser 
 Marc Lüders SYSTEM PLURAL. Tekst af Wolf Jahn. Udgiver: Thomas Levy. Forlag: Kerber Verlag Bielefeld. 2015, .
 Let's talk about. Galerie Mathias Güntner. LÜDERS. Tekst af Dagrun Hintze. Udgiver: Galerie Mathias Güntner. Hamborg 2013
 Marc Lüders. Photopicturen. Tekst af Ute Bopp-Schumacher. Forlag: Wunderhorn Verlag 2011, .
 Marc Lüders. Erfindung der Realität. Tekster af Stefan Berg og Luminata Sabau. Forlag: Hatje Cantz, Stuttgart 2010, .
 East Side Gallery. Tekster af Jane Ursula Harris og Ludwig Seyfarth. Forlag: Kerber Verlag, Bielefeld 2009, .
 Figuren im falschen Film – Die Bilder des Hamburger Künstlers Marc Lüders. In: ART – Das Kunstmagazin, December 2006, s. 62–68. .
 Marc Lüders. Kerber Verlag, Bielefeld 2004. .
 Thomas Levy (Udgiver): Marc Lüders – Photopicturen. Forlag: Kerber Verlag, Bielefeld 2003. .
 Marc Lüders – Standpunkte. Hamburger Kunsthalle, Hamborg 2001, .

Referencer

Eksterne henvisninger 
 Interview Marc Lüders - Spiegelberger Stiftung

Malere fra Tyskland
Personer fra Hamborg
Tyskere i 1900-tallet
Tyskere i 2000-tallet
Carol Victor af Albanien

Arveprins Carol Victor af Albanien, indtil sin fars tronbestigelse kendt som Prins Karl Viktor til Wied, (19. maj 1913 – 8. december 1973) var en tysk og albansk prins, der var den eneste søn af Fyrst Vilhelm 1. af Albanien og hans hustru Prinsesse Sophie af Schönburg-Waldenburg.

Ved sin fars tronbestigelse i 1914 blev han arveprins af Albanien. Han blev også kendt under navnet Skënder som en hyldest til den albanske nationalhelt Skanderbeg.

Carol Victor var halvfætter til Kong Christian 10. af Danmark og Kong Haakon 7. af Norge.

Biografi

Tidlige liv 

Prins Karl Viktor til Wied blev født den 19. maj 1913 i Potsdam i Brandenburg i Preussen. Han var det andet barn og eneste søn født i ægteskabet mellem Prins Vilhelm til Wied og Prinsesse Sophie af Schönburg-Waldenburg. Karl Viktors far var den tredje søn af den tyske general og politiker Fyrst Wilhelm af Wied i hans ægteskab med Marie af Nederlandene. Hans mor var datter af Arveprins Otto af Schönburg-Waldenburg og Prinsesse Lucia af Sayn-Wittgenstein-Berleburg, der begge var medlemmer af mediatiserede tyske fyrstehuse. Hun var af fjern albansk afstamning som efterkommer af Ruxandra Ghica, datter af Grigore 1. Ghica, Fyrste af Valakiet. Slægten Ghica var et græsk ortodoks fanariotisk dynasti af albansk afstamning. Karl Viktors eneste søster, Prinsesse Marie Eleonore, var blevet født fire år før Karl Viktor.

I oktober 1913 blev hans far tilbudt at blive Fyrste af Albanien. Ved sin fars tronbestigelse blev han arveprins af Albanien, hvor han også blev kendt under navnet Skënder, opkaldt efter den albanske nationalhelt Skanderbeg. Familien ankom til Durrës i Albanien den 7. marts 1914. De måtte dog allerede forlade landet igen i september samme år. Formelt forblev faderen dog fyrste af Albanien frem til 1925, da landet blev udråbt til republik, og Vilhelms regeringstid officielt blev afsluttet.

Ægteskab 
Arveprins Carol Victor giftede sig den 8. september 1966 i New York i USA med Eilen Johnston, datter af George Johnston og Alice Percival. Der blev ikke født børn i ægteskabet.

Senere liv 
Arveprins Carol Victor døde 60 år gammel den 8. december 1973 i München i Vesttyskland.

Titler, prædikater og æresbevisninger

Titler og prædikater fra fødsel til død 
 19. maj 1913 – 7. marts 1914: Hans Durchlauchtighed Prins Karl Viktor til Wied
 7. marts 1914 – 8. december 1973: Hans Højhed Arveprins Carol Victor af Albanien

Anetavle

Referencer

Litteratur

Eksterne henvisninger 

Huset Wied
Kongelige fra Albanien
Arveprinser
Personer fra Potsdam
Tronfølgere som aldrig tiltrådte
Tronprætendenter
Roeland Paardekooper

Roeland Pieterszoon Paardekooper (født 17. marts 1970) er en hollandsk arkæolog, museumsleder og grundlægger af museumssamarbejdet EXARC for eksperimentel arkæologiske museer.

Opvækst og uddannelse 
Paardekooper er søn af Petrus Cornelis Jozef Maria Paardekooper, professor i sprogkundskab.

Han påbegyndte arkæologistudiet på Universiteit Leiden i 1989 og afsluttede det i 1998, hvor han skrev speciale om Europas forhistorie. Han læste efterfølgende en ph.d. om arkæologiske frilandsmueer på University of Exeter, som han afsluttede i 2012.

Karriere 
Fra 1981 arbejdede han på Eindhoven Museum (tidligere Historisch Openluchtmuseum Eindhoven) i Eindhoven, Holland. Han publicerede adskillige artikler om arkæologiske frilandsmuseer som en del af EU-projektet liveARCH, der omhandlede professionalisering af de arkæologiske friluftsmuseer i otte lande, og Paardekooper var også involveret i etableringen af opfølgningsprojektet OpenArch.

Derudover er Paardekooper medstifter og nuværende direktør for EXARC, der er en international sammenslutning af internationale friluftsmuseer og eksperimentelarkæologer. Foreningen har mere end 200 medlemmer fra omkring 30 lande og er medlem af International Council of Museums (ICOM).

Fra oktober 2013 til maj 2016 var han direktør for Archäologisches Freilichtmuseum Oerlinghausen i Oerlinghausen, Nordrhein-Westfalen, Tyskland.

I slutningen af januar 2021 blev det annonceret, at Paardekooper ville overtage jobbet som direktør på Middelaldercentret i Danmark. Han havde stillingen indtil december 2022, hvor han fratrådte stillingen igen, hvorefter Poul Schreiner Hansen fortsatte som midlertidig direktør. I efteråret 2023 forlød det at Paardekooper var blevet afskediget.

Hæder 
I september 2015 modtog Paardekooper Museum Horizon Award fra det interkontinentale museumsnetværk SAMP for sit bidrag til professionaliseringen af arkæologiske friluftsmuseer inden for økonomisk forvaltning, tolkning og PR.

Den 2. februar 2012 blev Paardkooper slået til ridder af Oranie-Nassau Orden af dronning Beatrix for sit arbejde med arkæologi og udviklingen af EXARC. Han var den yngste person nogensinde fra Noord-Brabant, der modtog denne hæder.

I april 2012 blev han hædret af byen Eindhoven for at have spillet en nøglerolle i udvidelsen af verdensbutikken i Leiden.

Publikationer 
  Arkiveret
 Med Jodi Reeves Flores: Experiments Past: Histories of Experimental Archaeology. Sidestone, Leiden 2014, 
 Med Penny Cunningham og Julia Heeb: Experiencing archaeology by experiment: proceedings of the Experimental Archaeology Conference, Exeter 2007. Oxbow, Oxford 2008,

Referencer 

Arkæologer fra Holland
Syd- og Mellemamerikamesterskabet i håndbold (mænd)

Syd- og Mellemamerikanske håndboldmesterskab for mænd er den officielle konkurrence for landshåndboldhold i Sydamerika og Mellemamerika og finder sted hvert andet år. Ud over at krone de Syd- og Mellemamerikanske mestre, tjener turneringen også som en kvalificerende turnering til verdenshåndboldmesterskabet i håndbold. Den første turnering blev afholdt i 2020 i Maringá, Brasilien.

Mesterskaber

Deltagende lande

Eksterne henvisninger 
Official website 

Syd- og Mellemamerikamesterskabet i håndbold
Agnete Bjørneboe

Agnete Bjørneboe (født 31. oktober 1943 i Tanzania), er en dansk kunstner. Hun arbejder hovedsageligt inden for maleri, grafik, collage, mosaik og papirklip.

Bjørneboe blev født i Moshi, Tanzania. Da hun voksede op, boede hun i Tanzania, Kenya og Uganda. Hun er uddannet botaniker, zoolog og hun har sin kunstneriske uddannelse fra Århus Kunstakademi.

Hendes arbejde er ofte baseret på en verden af motiver fra hendes østafrikanske opdragelse suppleret med indtryk fra studieture i Indien, Nepal, Syrien og Egypten. I 1980'erne var hendes arbejde præget af geometriske mønstre, mens senere billeder er mere domineret af motiver fra plante- og dyreverdenen.

Eksterne henvisninger 
 
 
 Agnete Bjørneboe på Netopnu.dk Kunstguide

Kvindelige kunstnere fra Danmark
Malere fra Danmark
Hovedstadens Ordblindeskole

Hovedstadens Ordblindeskole (HO) eksisterede fra 1948 til 2019. Skolen har ydet et væsentligt bidrag til ordblindesagen, ikke mindst i forhold til undervisning af voksne ordblinde i OBU-regi (ordblindeundervisning for voksne). I de senere år har skolen endvidere ydet støtte til studerende på videregående uddannelser med læse- og skrivevanskeligheder, da HO var blandt de første leverandører af specialpædagogisk studiestøtte. Hovedstadens Ordblindeskole lukkede i 2019, hvor skolen ved en licitation mistede sin opgave med at levere specialpædagogisk studiestøtte.

Kilder og henvisninger

Specialskoler
Østerbro
Regeringen Erlander I

Regeringen Erlander I var Sveriges regering fra 11. oktober 1946 og til 1. oktober 1951.
Regeringen Erlander I var en etpartiregering, baseret på Socialdemokraterne. Regeringen blev dannet midt i oktober 1946. Dette skete fem dage efter, at den hidtidige statsminister Per Albin Hansson var død.

Markante ministre 
 statsminister: Tage Erlander, 
 udenrigsminister Östen Undén,
 handelsminister Gunnar Myrdal (1945–1947), 
 handelsminister Axel Gjöres (1947–1948), 
 forsyningsminister Axel Gjöres (1945–1947), 
 udenrigshandelsminister Dag Hammarskjöld (februar 1951–1953).

Afgang 
Regeringen Erlander I blev afløst af en koalitionsregering mellem mellem Bondeförbundet og Socialdemokraterne i 1951. 

 

 

Erlander I, Regeringen
Etableret i 1946
Ophørt i 1951
Paraguays håndboldlandshold (herrer)

Paraguays håndboldlandshold er det hold, der repræsenterer Paraguay i de internationale håndboldkonkurrencer arrangeret af Panamerican Team Handball Federation (PATHF), Den Internationale Håndbold Forbund (IHF) og Internationale Olympiske Komité (IOC), og er underlagt den Federación Paraguaya de Håndbold.

Herrehåndboldlandshold
Håndbold i Paraguay
Riverdale

Riverdale er en amerikansk teen-drama tv-serie baseret på figurene fra Archie Comics. Serien blev tilpasset til CW af Archie Comics' kreative chef Roberto Aguirre-Sacasa, og er produceret af Warner Bros. Television og CBS Studios i samarbejde med Berlanti Productions og Archie Comics.

Eksterne henvisninger 
  

Amerikanske tv-serier fra 2010'erne
Amerikanske tv-serier fra 2020'erne
Dramaserier fra USA
Tv-programmer fra The CW
Ungdomsserier fra USA
Disease X

Disease X ('Sygdom X') er et pladsholdernavn, der blev vedtaget af Verdenssundhedsorganisationen (WHO) i februar 2018 på deres udvalgte liste (shortlist) for prioriterede sygdomme for at repræsentere et hypotetisk, ukendt patogen, der kunne forårsage en fremtidig epidemi.

WHO vedtog pladsholdernavnet for at sikre, at deres planlægning var tilstrækkelig fleksibel til at kunne tilpasse sig et ukendt patogen − fx bredere vacciner og produktionsfaciliteter. 

Direktøren for US National Institute of Allergy and Infectious Diseases Anthony Fauci sagde, at konceptet med Disease X ville tilskynde WHO-projekter til at fokusere forskningsindsatsen på hele klasser af virus som fx virusslægten flavivirus i stedet for kun på individuelle stammer som fx zikavirus, og dermed forbedre WHO's evne til at reagere på uforudsete stammer. 

I 2020 blev det diskuteret − herunder blandt nogle af WHO's egne ekspertrådgivere − om COVID-19, forårsaget af SARS-CoV-2-virusstammen, kunne opfylde kravene til at blive den første Disease X.

Referencer

Eksterne henvisninger
  Wikiquote har flere citater relateret til Disease X 
 "At forstå COVID-19 og fremtidens Disease X i lyset af historiske pandemier", Årsskriftartikel 2020 − Af Lone Simonsen, professor, ph.d., Institut for Naturvidenskab og Miljø, Roskilde Universitet
 "Strain, clone and species: comments on three basic concepts of bacteriology" fra Microbiologyresearch.org af L. Dijkshoorn, B.M. Ursing og J.B. Ursing – Publiceret første gang: 1. maj 2000 – https://doi.org/10.1099/0022-1317-49-5-397

 "Prioritizing diseases for research and development in emergency contexts" fra Who.int, WHO ('Prioritering af sygdomme til forskning og udvikling i krisesituationer') − "Disease X represents the knowledge that a serious international epidemic could be caused by a pathogen currently unknown to cause human disease. The R&D Blueprint explicitly seeks to enable early cross-cutting R&D preparedness that is also relevant for an unknown Disease X."

Epidemiologi
WHO
COVID-19
Pandemier
Vira
The Big Black and the Blue

The Big Black and the Blue er det første studiealbum af de svenske folk-duo First Aid Kit. Det blev udgivet den 25. januar 2010 i Storbritannien via Wichita Recordings, og i USA den 25. maj 2010.

Albummet fik gode anmeldelser.

Spor 
Alle numre er skreevet af Klara og Johanna Söderberg.

Referencer

Eksterne henvisninger 

First Aid Kit-album
Album fra 2010
The Lion's Roar (album)

The Lion's Roar er det andet studiealbum af de svenske folk-duo First Aid Kit. Det blev produceret af Mike Mogis og indeholder bidrag fra Bright Eyes' Conor Oberst og The Felice Brothers. Albummet blev udgivet den 18. januar 2012 og modtog gode anmeldelser.

Spor 
Alle numre er skrevet af Klara og Johanna Söderberg, medmindre andet er noteret.

Hitlister og certificeringer

Ugentlige hitlister

Årshitlister

Certificeringer

Referencer

Eksterne henvisninger 
 

First Aid Kit-album
Album fra 2010
Kornhult

Kornhult er en by øst for Hishult i Laholms kommun i Sverige. Byen havde i 2003 46 indbyggere, hvilket er et fald på 36,1 % siden 1990 hvor byen havde 72 indbyggere. I 2019 var antallet af indbyggere steget til 90. Byen var frem til 1995 og igen fra 2015 klassificeret som en småort.

Historie 
I gamle dage var byen kendt for sin produktion af kurve, havemøbler og mange aktive møller og savværk. I dag findes der stadigvæk mange firmaer som producerer/sælger kvalitetshavemøbler.

Referencer

Eksterne henvisninger 
 

Byer i Laholms kommun
Skottorp (Laholms kommun)

Skottorp er et byområde i Laholms kommun i Hallands län i Sverige og kyrkby i Skummeslövs socken.

Byen ligger i det sydlige Halland, nogle kilometer nord for Hallandsåsen, og cirka midt imellem Båstad og Laholm. Til Skummeslövsstrands badestrand er der omkring tre kilometer.

Historie 
Byen var frem til 1960'erne en stationsbebyggelse. I midten af 1990'erne blev jernbanen flyttet udenfor byen, og på det tidligere banelegeme blev der bygget en cykelbane.

Skottorp har ligesom de fleste andre mindre bebyggelser gennemgået store forandringer i løbet af 1900-tallet. I 1950'erne kom der flere servicevirksomheder og byen rummede ikke mindre end tre tankstationer, biograf, brandstation, konditori, posthus, dagligvarebutik og cykelhandler.

Bebyggelsen 
Byens kirke hedder Skummeslövs kyrka, og stammer fra 1100-tallet.

Den mest kendte bygning i Skottorp er Skottorps slot som ligger nogle kilometer fra byens centrum. Ved siden af slottet ligger der et mejeri.

Erhvervsliv 
Fra 1970'erne og frem til i dag har byens erhvervsliv forandret sig. Der er blevet færre servicevirksomheder, og i stedet er industriområdet i tilknytning til motorvejen ekspanderet.

Referencer

Litteratur 
 

Byer i Laholms kommun
David Harbour

David Kenneth Harbour (født 10. april 1975) er en amerikansk skuespiller. Han er kendt for at spille Jim Hopper i Netflix-serien Stranger Things (2016-nu), hvor han modtog en Critics' Choice Television Award i 2018.

Filmografi

Film 
 The Equalizer (2014)

Referencer

Eksterne henvisninger 

 

Skuespillere fra New York
Hvornår var det nu det var?

Hvornår var det nu det var? kan henvise til:
 Hvornår var det nu det var? (radioprogram) – dansk radioprogram
 Hvornår var det nu det var? (tv-program) – dansk tv-program
Carolina af Parma

Carolina af Parma (; 22. november 1770 – 1. marts 1804) var en prinsesse af det italienske hertugdømme Parma, der var datter af hertug Ferdinand 1. af Parma. Hun blev prinsesse af Sachsen, da hun giftede sig med prins Maximilian af Sachsen i 1792.

Biografi 
Prinsesse Carolina af Parma blev født den 22. november 1770 i Parma i Norditalien som det første barn af hertug Ferdinand 1. af Parma i hans ægteskab med ærkehertuginde Maria Amalia af Østrig. Hun blev gift per stedfortræder den 22. april 1792 i Parma og personligt den 9. maj 1792 i Dresden med prins Maximilian af Sachsen, der var yngste søn af kurfyrst Frederik Christian af Sachsen og Maria Antonia af Bayern. Hun døde den 1. marts 1804 i Dresden i Sachsen.

Børn 
 Maria Amalia af Sachsen (1794–1870)
 Maria Ferdinanda af Sachsen (1796–1865), gift med storhertug Ferdinand 3. af Toscana
 Kong Frederik August 2. af Sachsen (1797–1854)
 Clemens Maria Joseph af Sachsen (1798–1822)
 Maria Anna af Sachsen (1799–1832), gift med storhertug Leopold 2. af Toscana
 Kong Johan 1. af Sachsen (1801–1873)
 Maria Josepha af Sachsen (1803–1829), gift med kong Ferdinand 7. af Spanien

Referencer

Eksterne henvisninger 

Huset Bourbon-Parma
Prinsesser fra Italien
Personer fra Parma
Ulrik Lund Andersen

Ulrik Lund Andersen (født 1972 i Ikast) er en dansk fysiker og professor i fysik ved Institut for Fysik på Danmarks Tekniske Universitet (DTU), der forsker i kvanteoptik og kvantenetværk.

Han gik på gymnasiet på Ikast Gymnasium, og blev siden uddannet cand.scient. i fysik fra DTU i 1999. I 2003 blev han ph.d. fra DTU. Han arbejdede på Friedrich-Alexander-Universität Erlangen-Nürnberg i Tyskland fra 2003-2006, og blev herefter ansat som lektor på DTU. I 2012 blev han udnævnt som professor og sektionsleder på DTU Fysik.

Han modtog EliteForsk-prisen i 2013.

Referencer 

Alumni fra Danmarks Tekniske Universitet
Fysikere fra Danmark
Professorer fra Danmarks Tekniske Universitet
Modtagere af EliteForsk-prisen
Hvornår var det nu det var? (radioprogram)

"Hvornår var det nu det var?" var et dansk radioprogram som blev sendt på Danmarks Radio fra 1968. Det var en quiz hvor to deltagerne ad gangen blev præsenteret for en række oplysninger fra et bestemt årstal som de skulle gætte. Den deltager som klarede sig bedst, fik en pengepræmie og gik videre til næste runde.

Programmet blev skabt af Arne Myggen og Claus Walter og blev sendt første gang 7. januar 1968. Det blev en stor succes med over 2 millioner lyttere hver søndag og torsdag. "Hvornår var det nu det var?" bidrog til at gøre dets to første værter, Claus Walter og Arne Myggen, til kendte og populære navne.

Senere var Jørn Hjorting vært, mens årstalfaktaene blev oplæst af Lars E. Christiansen.

I 1992 blev konceptet overført til et tv-program med samme navn.

Referencer 

Radioprogrammer fra Danmarks Radio
DTU Fysik

DTU Fysik er et institut på Danmarks Tekniske Universitet ved Kongens Lyngby, der beskæftiger sig med fysik og særligt forsker i bæredygtig energi, materialer, kvanteteknologi og biofysik. Instituttet holder til i bygning 307, 309 og 312.

Instittutet er opdelt i følgende sektioner:
 Overfladefysik og katalyse (SURFCAT)
 Catalysis Theory Center (CATTHEORY)
 Kvantemekanisk Materialedesign (CAMD)
 Plasmafysik og Fusionsenergi (PPFE)
 Kvantefysik og informationsteknologi (QPIT)
 Nanoscale materialer og devices (NANOMADE)
 Materialefysik og Storskalafaciliteter (NEXMAP)
 Biofysik og fluider (FLUIDS)
 Strålingsfysik (RADPHYS)
 
Jane Hvolbæk Nielsen er institutdirektør.
I januar 2021 var der i alt 20 professorer tilknyttet instituttet; Jakob Schiøtz, Henrik Bruus, Stig Helveg, Antti-Pekka Jauho, Henning Friis Poulsen, Mads Brandbyge, Cathrine Frandsen, Karsten Wedel Jacobsen, Susan Stipp, Peter Christian Kjærgaard Vesborg, Peter Bøggild, Ib Chorkendorff, Martin Meedom Nielsen, Jens Kehlet Nørskov, Volker Naulin, Kristian Sommer Thygesen, Ulrik Lund Andersen, Tomas Bohr og Jens Juul Rasmussen (professor emeritus).

Referencer

Eksterne henvisninger 
 fysik.dtu.dk

Fysik
Fysikorganisationer